കുവൈത്തി സന്നദ്ധപ്രവര്ത്തകര് ലബനാനില് കുവൈത്ത് സിറ്റി: രാഷ്ട്രീയ പ്രശ്നങ്ങള് രൂക്ഷമായി തുടരുേമ്ബാള്തന്നെ ലബനാനിലുള്ളത് നിരവധി കുവൈത്തി സന്നദ്ധപ്രവര്ത്തകര്. സൗദിയെയും യു.എ.ഇയെയും കുറിച്ച് ലബനാന് ഇന്ഫര്മേഷന് മന്ത്രി നടത്തിയ പരാമര്ശങ്ങളെ അപലപിക്കുന്നതില് ലബനാന് ഭരണകൂടത്തിെന്റ ഭാഗത്തുനിന്നുണ്ടായ വീഴ്ച ചൂണ്ടിക്കാട്ടി കുവൈത്തിലെ ലബനാന് പ്രതിനിധിയോട് 48 മണിക്കൂറിനുള്ളില് രാജ്യം വിടാന് നിര്ദേശം നല്കിയത് പത്തു ദിവസം മുമ്ബാണ്. ലബനാനിലെ കുവൈത്ത് അംബാസഡറെ കൂടിയാലോചനകള്ക്കായി വിദേശകാര്യമന്ത്രാലയം തിരിച്ചുവിളിക്കുകയും ചെയ്തു.സൗദിക്കെതിരായ ലബനാന് മന്ത്രിയുടെ പ്രസ്താവനയോട് രൂക്ഷമായാണ് കുവൈത്ത് വിദേശകാര്യ മന്ത്രാലയം പ്രതികരിച്ചത്. കുവൈത്തിലേക്കും മറ്റ് ജി.സി.സി രാജ്യങ്ങളിലേക്കും വര്ധിച്ചുവരുന്ന മയക്കുമരുന്നു കടത്ത് തടയാന് ആവശ്യമായ നടപടികള് സ്വീകരിക്കുന്നതില് ലബനാന് സര്ക്കാര് പരാജയപ്പെട്ടതായും കുവൈത്ത് വിദേശകാര്യ മന്ത്രാലയം കുറ്റപ്പെടുത്തി. അതിനിടക്കും നൂറുകണക്കിന് കുവൈത്തി സന്നദ്ധപ്രവര്ത്തകര് ലബനാനില് കര്മനിരതരാണ്. അവിടെയുള്ള സിറിയന്, ഫലസ്തീന് അഭയാര്ഥികള്ക്ക് സഹായം നല്കുന്നതിനാണ് കുവൈത്തി സംഘം ലബനാനില് തുടരുന്നത്. അഭയാര്ഥികള്ക്കായി കുവൈത്ത് റെഡ് ക്രസന്റ് സൊസൈറ്റി കോവിഡ് പ്രതിരോധ കുത്തിവെപ്പ് തുടരുകയാണ്. ലബനീസ് റെഡ് ക്രസന്റുമായി സഹകരിച്ചാണ് പ്രവര്ത്തനം. അല് നജാത്ത്, റഹ്മ ഇന്റര്നാഷനല്ചാരിറ്റബിള് ഒാര്ഗനൈസേഷന്, കുവൈത്ത് റെഡ് ക്രസന്റ് സൊസൈറ്റി തുടങ്ങി സന്നദ്ധ സംഘടനകള് ലബനാനില് തണുപ്പ് പ്രതിരോധ വസ്ത്രങ്ങള് വിതരണം ചെയ്തുവരുന്നു. കഴിഞ്ഞ വര്ഷം ലബനാനിലെ സ്ഫോടനത്തിനുശേഷം ആദ്യമായി സഹായ വസ്തുക്കള് എത്തിച്ചതും കുവൈത്ത് ആണ്. കുവൈത്ത് ആരോഗ്യ മന്ത്രാലയം നേരിട്ട് ഇടപെട്ടാണ് മരുന്നും ചികിത്സാ ഉപകരണങ്ങളും അയച്ചത്. ലബനാനിലെ ദുരിതബാധിതരെ സഹായിക്കാന് കുവൈത്ത് റെഡ് ക്രസന്റ് സൊസൈറ്റി ആരംഭിച്ച വിഭവ സമാഹരണ കാമ്ബയിന് വന് പിന്തുണയാണ് ലഭിച്ചത്.